สังคมข่าวหุ้น
*...ดัชนีตลาดหุ้นไทยปิดที่ระดับ1,496.78 จุด เพิ่มขึ้น 5.67 จุด มูลค่าการซื้อขาย 124,121.22 ล้านบาท จับตาอัตราผลตอบแทนพันธบัตรรัฐบาลสหรัฐฯ อายุ 10 ปี (Bond Yield) ที่แตะ 1.4% อีกครั้ง แม้ว่าประธานธนาคารกลางสหรัฐฯ (เฟด) จะส่งสัญญาณคงอัตราดอกเบี้ยระดับต่ำนาน 3 ปี...
28 ก.พ. 2564

สโนว์แมน
*…ดัชนีตลาดหุ้นไทยปิดที่ระดับ1,496.78 จุด เพิ่มขึ้น 5.67 จุด มูลค่าการซื้อขาย 124,121.22 ล้านบาท จับตาอัตราผลตอบแทนพันธบัตรรัฐบาลสหรัฐฯ อายุ 10 ปี (Bond Yield) ที่แตะ 1.4% อีกครั้ง แม้ว่าประธานธนาคารกลางสหรัฐฯ (เฟด) จะส่งสัญญาณคงอัตราดอกเบี้ยระดับต่ำนาน 3 ปี…
*…บอร์ด CPF ไฟเขียวจ่ายปันผลอีก 0.60 บาท/หุ้น คิดเป็นยีลด์ ราว 20.8% จากราคาหุ้นล่าสุด (25 ก.พ.64) ที่ 28.75 บาท จัดว่าน่าสนใจไม่น้อย จะขึ้นเครื่องหมาย XD วันที่ 17 พ.ค. และจ่ายเงินให้ผู้ถือหุ้น 28 พ.ค.64 หลังโชว์ผลงานปี 63 มีกำไรสุทธิ 26,022 ล้านบาท พุ่ง 41% พร้อมรายได้จากการขาย 589,713 ล้านบาท เพิ่มขึ้น 11% โบรกฯ เชียร์ “ซื้อ” ให้ราคาเป้าหมายไว้ 39.50 บาท ยังมีอัพไซด์ราว 37%…
*…RT อวดแบ็กล็อกในมือกว่า 3,500 ล้านบาท จะทยอยรับรู้รายได้ในปี 64-65 อีกทั้งยังเดินหน้าประมูลงานทั้งภาครัฐและเอกชนอย่างต่อเนื่อง คาดจะมีแบ็กล็อกเพิ่มเป็น 7,000 ล้านบาทในปี 64 มั่นใจจะหนุนให้มีรายได้ทำนิวไฮต่อเนื่องที่ระดับ 3,500 ล้านบาท เติบโตไม่ต่ำกว่า 20% ได้…
*…OR ทุ่มลงทุนกว่า 400 ล้านบาท ซื้อหุ้นโอ้กะจู๋ 20% ลุยต่อยอดธุรกิจค้าปลีกอุตสาหกรรมอาหารและเครื่องดื่ม ชูจุดเด่นในเรื่องความสดใหม่ของผักที่ปลูกด้วยระบบเกษตรอินทรีย์ และส่งตรงจากฟาร์มผักขนาดใหญ่ที่จ.เชียงใหม่ ตั้งเป้าขยายสาขาร้านโอ้กะจู๋เพิ่มเติมในปั้มน้ำมันพีทีที สเตชั่น รวมถึงการขายแบบ Grab &amp; Go ผ่านร้านคาเฟ่ อเมซอนในเขตกรุงเทพฯ ปริมณฑล และภาคเหนือ เพิ่มความหลากหลาย และเพิ่มทางเลือกให้กับผู้บริโภคในยุคปัจจุบัน ที่มีไลฟ์สไตล์ให้ความสำคัญกับสุขภาพ…
*…ICHI วางเป้ารายได้ปี 64 โต 22% แตะ 6,200 ล้านบาท แย้มอยู่ระหว่างขออนุญาตนำกัญชง (Hemp) มาต่อยอดในธุรกิจเครื่องดื่ม หวังเปิดตัวเครื่องดื่มชนิดใหม่ “อิชิตัน กรีน แลป” เครื่องดื่มเทอร์พีน ที่มีลักษณะเด่นพิเศษช่วยในเรื่องการผ่อนคลายและบรรเทาความเครียด คาดวางจำหน่ายในเดือนเม.ย.นี้…
*…ตลาดหลักทรัพย์ฯ APURE-W2, KISS, MINT-W6, PSL, TQR ให้ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่เริ่ม 1 มี.ค.-9 เม.ย. 64 รวมถึงการขยายช่วงเวลาใช้ Cash Balance ของ NRF ไปตั้งแต่วันที่ 1 มี.ค.-19 มี.ค. 64 ซึ่งจะส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ TKN, YGG ใช้ถึงวันที่ 5 มี.ค. 64 DELTA ใช้ถึงวันที่ 8 มี.ค. 64 ด้าน IND ใช้ถึงวันที่ 9 มี.ค. 64 ขณะที่ IIG, RBF, IP ใช้ถึงวันที่ 12 มี.ค. 64  ฟาก GL, KWM ใช้ถึงวันที่ 16 มี.ค. 64 ส่วน DDD, DOD-W1, GLOCON, GLOCON-W4, NCAP ใช้ถึงวันที่ 19 มี.ค.64 และ SICT ใช้ถึงวันที่ 26 มี.ค. 64 และ SAK, ZMICO, ZMICO-W4 ใช้ถึงวันที่ 2 เม.ย. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.